Formaður Þjóðhátíðarnefndar segir að hátíðin í ár gæti orðið ein sú stærsta. Jóhannes Ólafsson yfirlögregluþjónn í Vestmannaeyjum segir að löggæsla verði efld verulega. Búið er að koma upp hátt í 40 eftirlitsmyndavélum í dalnum.
Við áætlum að hér verði vel á fjórða tug lögreglumanna sem muni sinna löggæslu þessa helgi. til viðbótar við aðra gæslu sem er líka á vegum félagsins, þar er áætlað um vel á annað hundrað gæsluliðar auk annars viðbúnaðar.
Er það meira eða minna en venjulega?
Þteta er svipaður fjöldi. Enda miðast þetta líka við þann fjölda sem áætlað er að komi hér á þessa hátíð - það stefnir í frekar fjölmenna hátíð.
Búist er við fjórtán til fimmtán þúsund manns til Eyja um helgina. Þá hafa aldrei fleiri sótt um að fá að vera með hvítt tjald í dalnum, eða tæplega 40 fleiri en síðast þegar Þjóðhátíð var haldin. Þau verða því líklega í kringum 260. Hörður Orri Grettisson er formaður þjóðhátíðarnefndar.
Veðrið mun skera úr um það hvort þetta verði met þjóðhátíð eða ekki. Veðrið skiptir gríðarlegu máli á lokametrunum hvernig salan er. Þetta gæti orðið ein sú stærsta, í það minnsta.
Hörður segir eftirlit á vegum félagsins verði með svipuðum hætti og síðustu hátíðir. Forvarnahópurinn Bleiki fíllinn tilkynnti í vikunni að hann væri hættur í núverandi mynd eftir um áratuga starf. Hann sinnti forvarnarstarfi á Þjóðhátíð. Þjóðhátíðarnefnd er því í samstarfi um forvarnarverkefni á vegum ríkislögreglustjóra sem kallast Verum vakandi - er allt í góðu?
sem verður áberandi á hátíðarsvæðinu. Eftirlitið er mjög gott hjá okkur eins og hefur verið. Við erum með á milli 30-40 eftirlitsmyndavélar í dalnum. Við erum með gæslu sem eru 100 einstaklingar, einvala lið. Við erum með neyðartækna, hjúkrunarfræðinga og lækna á vakt í dalnum allan sólarhringinn.
Búist er við um fjórtán til fimmtán þúsund manns til Vestmannaeyja um helgina. Formaður þjóðhátíðarnefndar segir að hátíðin í ár verði ein sú stærsta. Löggæsla verður efld verulega og búið að koma upp tæplega 40 eftirlitsmyndavélum í dalnum.